
ГР. КРУМОВГРАД
Д О К Л А Д Н А   З А П И С К А

от Себихан Керим Мехмед -  кмет на Община Крумовград
ОТНОСНО: Даване на съгласие за участие на Община Крумовград като партньор в проектно предложение по процедура BG16FFPR002-3.024 „Информационни кампании – Биологично разнообразие“ по Приоритет 3 „Биологично разнообразие” на Програма „Околна среда” 2021-2027 г., в изпълнение на одобрената Стратегия за ВОМР
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Крумовград има възможност да участва като партньор с проектно предложение по процедура BG16FFPR002-3.024 „Информационни кампании – Биологично разнообразие“, Приоритет 3 „Биологично разнообразие” на Програма „Околна среда“ 2021-2027 г.,  с водещ партньор /кандидат/ община Момчилград.

Процедурата се провежда чрез подбор на проектни предложения и е обявена в изпълнение на подхода „Водено от общностите местно развитие“. Чрез нея Управляващият орган на Програма „Околна среда“ 2021-2027 г. предоставя допълващо финансиране към одобрената стратегия за водено от общностите местно развитие (ВОМР) на Местна инициативна група (МИГ) „Момчилград - Крумовград” (Споразумение № РД50-21/20.01.2026 г.), в която е включена мярка по приоритет „Биологично разнообразие” с бюджет 51 129,19 евро (100 000 лв.). 

По процедурата ще се финансира само едно проектно предложение от територията на МИГ „Момчилград - Крумовград”, а допустими кандидати и партньори са община Момчилград, община Крумовград и юридически лица с нестопанска цел (ЮЛНЦ) от територията ѝ. Кандидатстването е съвместно и информационните дейностите по проекта следва да обхващат цялата територия на МИГ.  
Безвъзмездното подпомагане е в размер до 100% от допустимите разходи и не се изисква съфинансиране. Максималният размер на БФП за отделен проект е до 51 129,19 евро (левова равностойност - 100 000 лв.), а срокът за изпълнение е до 12 месеца от сключването на административния договор, но не по-късно от 31.12.2029 г. 
Проектното предложение е насочено към повишаване на осведомеността на населението на местно и регионално ниво за биологичното разнообразие и заплахите за него на територията на МИГ „Момчилград - Крумовград”. То цели подобряване на защитата и опазването на природата, биоразнообразието и екологосъобразната инфраструктура и намаляване на всички форми на замърсяване чрез подобряване на информираността и обществената ангажираност, в съответствие с допустимите дейности по процедурата и показателите на мярката от Стратегията за ВОМР. Подготовката на проектното предложение се осъществява с експертна подкрепа по проект „УСПЕХ” на НСОРБ. 

Правата, задълженията и финансовите отношения между партньорите се уреждат със споразумение за партньорство, което следва да бъде одобрено от Общинския съвет.
Съгласно насоките за кандидатстване е необходимо съгласие на съответния Общински съвет за участие в проектното предложение и одобрение на партньорството. 

Във връзка с изложеното и във връзка с раздел 24 от Насоките за кандидатстване по процедурата, на основание чл. 21, ал. 1, т. 23 и ал. 2, чл. 59 и чл. 61, ал. 1 и ал. 2 от ЗМСМА, предлагам Общински съвет – Крумовград да вземе следното 

                                                   Р Е Ш Е Н И Е:
1. Дава съгласие Община Крумовград да участва като партньор на Община Момчилград (кандидат и водещ партньор) с проектно предложение „Информационни кампании за повишаване на осведомеността за биологичното разнообразие на територията на МИГ „Момчилград - Крумовград“ по процедура BG16FFPR002-3.024 „Информационни кампании – биологично разнообразие“, Приоритет 3 „Биологично разнообразие” на Програма „Околна среда“ 2021-2027 г.;

2. Одобрява партньорството с Община Момчилград и проекта на Споразумение за партньорство – Приложение 1 към настоящото решение;
3. Упълномощава кмета на Община Крумовград да подпише Споразумение за партньорство и всички необходими документи, свързани с подготовката и подаването на проектното предложение. 

ВНЕСЪЛ:___________________








                         (СЕБИХАН МЕХМЕД)

Изготвил: ................................
Лейла Караибрям

Директор на дирекция „НЕПП“

Съгласували: 
.................................

инж. Абидин Хаджимехмед
Зам.-кмет на община Крумовград

.................................

Валерия Пехливанова

Директор на дирекция „НОП“
